पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चलते देश भर में पर्यटक स्थलों पर सन्नाटा पसरा हुआ है। पुष्कर में भी रिसोर्ट और होटल सूने पडे़ हैं, लेकिन एक रिसोर्ट के तरणताल में बंदरों की तैराकी का एक वीडियो लोगों के आकर्षण का केंद्र बना हुआ है। सोशल साइट्स पर वायरल इस वीडियो को पुष्कर का बताया जा रहा है।
इस वीडियो में बंदर बार-बार ऊपर से नीचे पानी में छलांग लगा रहे हैं और फिर पानी में कुशल और पारंगत तैराक की तरह तैर कर पार करते हुए दिखाई दे रहे है। तेज गर्मी से राहत पाने के लिए बंदरों ने यह नुस्खा अपनाया लगता है। सोशल साइट पर चल रहे इस वीडियो में यह पता नहीं लग पा रहा है कि पुष्कर के किस होटल या रिसोर्ट के तरणताल का यह दृश्य है, लेकिन वीडियो वायरल करने वाले इसे पुष्कर का ही बता रहे हैं। ब्रह्मा नगरी पुष्कर में बंदर बड़ी संख्या में दिखाई देते हैं। इस कोरोना काल में भी कुछ धर्म प्रेमी लोग इनके लिए केले और अन्य फलों की व्यवस्था भी कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn